Sivert Langholm

Sivert Langholm (1927–2022) var en norsk professor i historie. 

 Liv og virke 
Langholm ble universitetslektor i 1961 og var professor ved Universitetet i Oslo fra 1976. 
Sivert Langholm var en av etterkrigstidens betydningsfulle sosialhistorikere. Han uttalte i 1970 at hans forskningprogram var å «frigjøre sosialhistorien fra den politiske historiens dominans». Hans metode gikk ut på å analysere individdata for å dra slutninger om sosiale grupper i fortiden. Langholm var en pioner i å anvende datateknikk på analyse av historiske kilder. 

Han var prosjektleder for prosjektet Norsk samfunnsutvikling 1860-1900, der to områder ble utvalgt og gjort til gjenstand for saksstudier  (Ullensaker og Christiania). Disse to områdene ble analysert gjennom fire bøker og 30 hovedoppgaver. Prosjektet rekrutterte flere forskningstalenter som senere har gjort seg bemerket i sosialhistorie, bla. Jan Eivind Myhre og Tore Pryser.Jan Eivind Myhre og Tore Pyser: En ruvende skikkelse i norsk historieforskning er borte - Sivert Langholm (1927-2022) - Minneord i Aftenposten 5. mai 2022 Langholm var også av de første til å analysere valgdata med datateknikk. 

Han tok initiativet til og var første leder (1993-1996) av prosjektet Forum for universitetshistorie i anledning utgivelse av et historieverk i forbindelse  med 200 årsjubileet for Universitetet i Oslo i 2011.Rune Slagstad: Universitetshistorie - et første utkast] - Klassekampen 4. november 2011</ref>  

I anledning Sivert Langholms 70-årsdag i 1997 ble det utgtt et festkrift med tittelen Valg og vitenskap - festskrift for Sivert Langholm (utgitt av Den Norske Historiske Forening 1997).<ref>[https://www.nb.no/nbsok/nb/a02a945f01271ea0d4ca275a9943beb9?lang=no#3 Red: Knut Kjeldstadlie, Jan Eivind Myhre og Tore Pyser: Valg og vitenskap - Festskrift til Sivert Langholm - Den Norske Historiske Forening 1997  

Sivert Langholm var medlem av Det Norske Videnskaps-Akademi.

 Bibliografi 
 1966 Stillingsretten i norsk vernepliktsdebatt og vernepliktslovgivning 1848-1876 
 1967 Historisk rekonstruksjon og begrunnelse (siste utgave 1997) Metodebok i historiefaget. 
 1984 Elitenes valg. Sosial avstand og politisk oppslutning blant Christianiavelgerne i 1868

 List opp publikasjoner av Sivert Langholm  i biblioteksdatabasen BIBSYS

Referanser

Kilder

 «Minnetale over Sivert Langholm», av Jan Eivind Myhre, Det Norske Videnskaps-Akademi

Kategori:Norske historieprofessorer
Kategori:Professorer ved Universitetet i Oslo
Kategori:Norske historikere
Kategori:Norske demografer
Kategori:Medlemmer av Det Norske Videnskaps-Akademi
Kategori:Personer fra Haugesund kommune